Momento de forza

Na mecánica newtoniana, denomínase **momento dunha forza** (respecto dun punto dado) unha magnitude (pseudo)vectorial, obtida como produto vectorial do vector de posición do punto de aplicación da forza (con respecto ao punto do cal se toma o momento) polo vector forza. Tamén se lle chama **momento dinámico** ou simplemente **momento**.

Ocasionalmente recibe o nome de torque a partir da forma inglesa *torque*, derivada á súa vez do latín *torquere* (retorcer).

## Definición 
thumb|220px|Definición do momento dunha forza con respecto a un punto.

O momento dunha forza \mathbf F \, aplicada nun punto P con respecto dun punto O vén dado polo produto vectorial do vector \overrightarrow{\text{OP}}\, polo vector forza; isto é,
{{ecuación|
 \mathbf M_\text{O}=
\overrightarrow{\text{OP}} \times \mathbf{F}=
\mathbf{r} \times \mathbf{F} \,
||left}}
Onde \mathbf{r} é o vector que vai desde O até P.
Pola propia definición de produto vectorial, o momento  \mathbf M \, é un vector perpendicular ao plano determinado polos vectores \mathbf {F}\, e \mathbf {r}.

O termo *momento* aplícase a outras magnitudes vectoriais como o momento linear ou cantidade de movemento, \mathbf p \,, e o momento angular ou cinético, \mathbf L \,, definido como
{{ecuación|
 \mathbf L_\text{O} =
\overrightarrow{\text{OP}} \times \mathbf{p} =
\mathbf{r} \times \mathbf{p}
||left}} 
O momento de forza conduce aos conceptos de par, par de forzas, par motor etc.

## Interpretación do momento 
frame|right|Relación entre os vectores de forza, momento de forza e vector de posición nun sistema rotatorio.

O momento dunha forza con respecto a un punto dá a coñecer en que medida existe capacidade nunha forza ou sistema de forzas para cambiar o estado da rotación do corpo arredor dun eixe que pase por dito punto.

O momento tende a provocar unha aceleración angular (cambio na velocidade de xiro) no corpo sobre o que se aplica e é unha magnitude característica en elementos que traballan sometidos a torsión (como os eixos de maquinaria) ou a flexión (como as vigas).

## Unidades 
O momento dinámico exprésase en unidades de forza por unidades de distancia. No Sistema Internacional de Unidades a unidade denomínase newton por metro ou *newton-metro*, indistintamente. O seu símbolo debe escribirse como Nm ou N•m (nunca mN, que se confunde con milinewton).

Se ben, dimensionalmente, N·m parece equivaler a joule, non se utiliza esta unidade para medir momentos, xa que o joule conceptualmente é unidade de traballo ou enerxía, que son conceptualmente diferentes a un momento de forza. O momento de forza é unha magnitude vectorial, mentres que a enerxía é unha magnitude escalar.

Non obstante, a equivalencia dimensional de ambas magnitudes non é unha mera coincidencia. Un momento de 1 N•m aplicado ao longo dunha revolución completa (\scriptstyle\ 2\pi  radiáns) realiza un traballo igual a \scriptstyle2\pi\, J, xa que \scriptstyle W = M\,\theta, onde \scriptstyle W é o traballo,  \scriptstyle M é o momento e \scriptstyle\theta é o ángulo xirado (en radiáns).

## Cálculo de momentos no plano 
thumb|Momento é igual á forza polo seu brazo.

Cando se consideran problemas mecánicos bidimensionais, nos que todas as forzas e demais magnitudes vectoriais son coplanarias, o cálculo de momentos simplifícase notablemente. Iso débese a que os momentos son perpendiculares ao plano de coplanariedade e, polo tanto, sumar momentos redúcese simplemente a sumar as compoñentes perpendiculares ao plano, que son magnitudes escalares.

Se se considera unha forza aplicada nun punto P do plano de traballo e outro punto O sobre o mesmo plano, o módulo do momento en O vén dado por:

sendo \textstyle F\, o módulo da forza, b\, o brazo de momento, é dicir, a distancia á que se encontra o punto O (no que tomamos momento) da recta de aplicación da forza, e \theta \, o suplementario do ángulo que forman os dous vectores.

A dirección dun momento é paralela ao eixe de momento, o cal é perpendicular ao plano que contén a forza *F*. Para establecer o sentido utilízase a regra da man dereita.

## Véxase tamén 
### Bibliografía 
* 
* 
* 
* 
* 
* 

### Ligazóns externas 
* *Horsepower and Torque*